ମୋବାଇଲରେ ନିଜର ନଗ୍ନ ଫଟୋ ସେୟାର କରି ଜଣେ ଗିରଫ, ମହିଳାଙ୍କ ସମେତ ୨ ଶହ ଲୋକଙ୍କୁ ପଠାଇଥିଲା ଆପତ୍ତିଜନକ ଫଟୋ - Prameya News7\nମୋବାଇଲରେ ନିଜର ନଗ୍ନ ଫଟୋ ସେୟାର କରି ଜଣେ ଗିରଫ, ମହିଳାଙ୍କ ସମେତ ୨ ଶହ ଲୋକଙ୍କୁ ପଠାଇଥିଲା ଆପତ୍ତିଜନକ ଫଟୋ\n7/11/2020 at 4:56 PM\nକର୍ଣ୍ଣାଟକ ୦୭/୧୧ : ମୋବାଇଲରେ ନଗ୍ନ ଫଟୋ ସେୟାର କରି ଜଣେ ଗିରଫ । କର୍ଣ୍ଣାଟକ ଚିତ୍ରଦୁର୍ଗା ଅଞ୍ଚଳର ଜଣେ ବ୍ୟକ୍ତି ନିୟମିତ ନିଜର ନଗ୍ନ ଫଟୋ ଉଠାଇ ସାମାଜିକ ଗଣମାଧ୍ୟମରେ ସେୟାର କରିବା ଅଭିଯୋଗରେ ଗିରଫ ହୋଇଛନ୍ତି । ସୂଚନା ଅନୂଯାୟୀ, ଚିତ୍ରଦୁର୍ଗା ଚଲ୍ଲାକେରେ ଅଞ୍ଚଳର ଓ. ରାମକୃଷ୍ଣ ଗତ ୬ ମାସ ହେବ ନିୟମିତ ଭାବେ ନିଜର ନଗ୍ନ ଫଟୋ ଉଠାଇ ପ୍ରାୟ ୨ ଶହ ଲୋକଙ୍କୁ ସେୟାର କରିଥିଲା । କେବଳ ପୁରୁଷ ନୁହେଁ ପ୍ରାୟ ୧୨୦ ଜଣ ମହିଳାଙ୍କ ପାଖକୁ ମଧ୍ୟ ସଂପୃକ୍ତ ବ୍ୟକ୍ତି ନିଜର ନଗ୍ନ ଫଟୋ ପଠାଇଥିବା ଅଭିଯୋଗ ହୋଇଛି ।\nତେବେ ଗତ ସପ୍ତାହ ହେବ ଚଲ୍ଲାକେରେ ଅଞ୍ଚଳର କିଛି ବ୍ୟକ୍ତିକୁ ଅଜଣା ନମ୍ବରରୁ ନଗ୍ନ ଫଟୋ ଆସିଥିଲା ତେବେ ସେମାନେ ଅତିଷ୍ଟ ହୋଇ ଏବାବଦରେ ପୋଲିସକୁ ଖବର ଦେଇଥିଲେ । ପୋଲିସ ଏ ବାବଦରେ ଛାନଭିନ୍ କରିବା ପରେ ସେହି ମୋବାଇଲ ନମ୍ବର ରାମକୃଷ୍ଣର ବୋଲି ଜାଣିବାକୁ ପାଇଥିଲା । ତେବେ ପୋଲିସ ଖୋଜୁଥିବା ଜାଣିବା ପରେ ରସିକିଆ ରାମକୃଷ୍ଣ ମୋବାଇଲ କିଛି ସମୟ ପାଇଁ ସୁଇଚ୍ ଅଫ କରିଦେଇଥିଲା । କିଛି ସମୟ ପରେ ପୋଲିସ ରାମକୃଷ୍ଣର ମୋବାଇଲ ଟ୍ରାକ କରି ସେ ରହୁଥିବା ଘରୁ କାବୁ କରିଥିଲା ।\nତେବେ ସେ ନମ୍ବର ପାଉଥିଲା କିପରି , ଏ ପ୍ରଶ୍ନ ମନରେ ଆସିବା ସ୍ବାଭାବିକ !\nପ୍ରଥମେ ସେ ମନଇଚ୍ଛା ନମ୍ବର ଡାଏଲ କରୁଥିଲା, ଯେଉଁ ନମ୍ବର ରିଙ୍ଗ ହେଇଥିଲା ସେହି ନମ୍ବରକୁ ନଗ୍ନ ଫଟୋ ପଠାଉଥିଲା ସଂପୃକ୍ତ ଅଭିଯୁକ୍ତି । ଚଲ୍ଲାକେରେ ଅଞ୍ଚଳର ପ୍ରାୟ ୫୦ ଜଣ ମହିଳାଙ୍କୁ ନଗ୍ନ ଫଟୋ ପଠାଇ ସେମାନଙ୍କର ନଗ୍ନ ଫଟୋ ମାଗୁଥିଲା ଅଭିଯୁକ୍ତ ଜଣକ । ତେବେ ସେମାନେ ଏ ବାବଦରେ ଥାନାରେ ଅଭିଯୋଗ ଦାଖଲ କରିଥିବା ସୂଚନା ଦେଇଛି ପୋଲିସ । ସୂଚନା ଏବଂ ପ୍ରଯୁକ୍ତି ବିଦ୍ୟା ଆଇନ ବଳରେ ଅଭିଯୁକ୍ତ ରାମକୃଷ୍ଣକୁ ଗିରଫ କରି ୧୪ ଦିନିଆ ବିଚାର ବିଭାଗୀୟ ହାଜତକୁ ପଠାଇଛି ପୋଲିସ ।
